**הכשרת רכזי/ות חינוך | כיצד נעצב תוכנית חינוכית הנהגתית משמעותית לקיץ?**

**מסר מרכזי:**  תקופת הקיץ מהווה הזדמנות ייחודית להעמקת התהליכים החינוכיים, לחיזוק הזהות התנועתית ולהתנסויות משמעותיות. עיצוב תוכנית חינוכית מקיפה לכל תקופת הקיץ, ולא רק למחנה, מאפשר יצירת רצף חינוכי משמעותי והשגת מטרות חינוכיות ארוכות טווח.

מטרת היחידה היא להעניק לרכזי/ות החינוך כלים מעשיים לעיצוב תוכניות חינוכיות מותאמות לצרכי ההנהגה שלהם/ן. בקבוצה קטנה יש יתרון של יכולת להעמיק בשיח אישי ולהתאים את התהליך לצרכים הייחודיים של כל משתתף/ת.

החוברת המלווה תשמש כלי עבודה משמעותי גם לאחר היחידה.

חלק א' –פירוק שיתוף

נפתח בשאלה לכל המשתתפים/ות: "מהי עבורכם/ן תוכנית חינוכית משמעותית?" ונרשום את התשובות על הלוח.

 לאחר מכן, נקיים סבב אישי שבו כל רכז/ת ישתף/תשתף זיכרון משמעותי מפעילות קיץ שהשפיע עליו/ה.

**שאלות מנחות:**

* מה הפך את החוויה הזו למשמעותית?
* אילו ערכים או עקרונות באו לידי ביטוי?

זמן: 10 דק' | עזרים: לוח וטושים מחיקים | נספחים: אין

חלק ב'- ייצוג ושיתוף

נפזר בחדר מגוון תמונות וצילומים המייצגים סיטואציות שונות מפעילויות קיץ של הצופים: חניכים/ות בפעילות, מדריכים/ות בישיבת תכנון, מחנה בבנייה, פעילות הורים-ילדים, רגעי קושי ורגעי שיא.

כל משתתף/ת יתבקש/תתבקש לבחור שתי תמונות:

1. תמונה אחת שמייצגת אתגר משמעותי בעיצוב תוכנית קיץ
2. תמונה אחת שמייצגת הזדמנות או חוזקה שניתן להסתמך עליה בתכנון

בסבב, כל משתתף/ת יציג/תציג את התמונות שבחר/ה ויסביר/תסביר את בחירתו/ה. תוך כדי הסבב, נרשום על הלוח את האתגרים וההזדמנויות המרכזיים שעולים.

במקביל, המשתתפים/ות ימלאו את דף 2 בחוברת המלווה האישית שלהם/ן, בהתבסס על הדיון הקבוצתי.

זמן: 15 דק' | עזרים: [תמונות מאירועי קיץ](https://zofimil-my.sharepoint.com/%3Ap%3A/g/personal/edenh_zofim_org_il/EY-K_Vb7gzNPitbxZTINjZoBWRVkGFD-vjQzkZBt15eHBQ?e=dh7rtV) | נספחים: [חוברת מלווה](https://zofimil-my.sharepoint.com/%3Ab%3A/g/personal/edenh_zofim_org_il/ESAtwhQhsmVGlKtgGwg3JLkBtW6T_gJF8Xr0tJN2GmBovw?e=891akP)

חלק ג' –הסבר

נציג לרכזי/ות החינוך את העקרונות המרכזיים לעיצוב תוכנית חינוכית מיטבית

 **רצף ותהליכיות** - יצירת מסע חינוכי שמתפתח לאורך כל הקיץ

התא**מה התפתחותית** - מענה מותאם לצרכים של שכבות הגיל השונות

**מעורבות ושותפות** - שילוב חניכים ומדריכים בתכנון ובביצוע

 **חיבור לערכי התנועה** - ביטוי מעשי של ערכי התנועה בפעילויות

ג**יוון ואיזון** - בין למידה, חוויה, עשייה והנאה

ג**מישות והתאמה** - יכולת לשנות ולהתאים את התוכנית בהתאם לצרכים משתנים

נציג בהמשך את מכתב הקיץ ונעבור על הכלים מטעם מטה התנועה

לבסוף,

נציג את המרכיבים המרכזיים לבניית תוכנית חינוכית לקיץ

1. ח**זון ומטרות** - הגדרת החזון והמטרות לפעילות הקיץ ברמה ההנהגתית
2. **פעילויות מרכזיות** - פעילויות הכנה, המחנה, פעילויות סיכום

**א**. פעילויות לשכבת צעירה

**ב**. פעילויות לשכבות נעורים

**ג**. פעילויות לשכבת הקורס

**ד**. פעילויות לשכבה הבוגר

1. **לוח זמנים** - רצף הפעילויות לכל התקופה (יוני-אוגוסט)
2. תוכנית להכשרת הצוות החינוכי – הבוגר, הצעיר, ההנהגתי והשבטי
3. **הנחיות ודגשים** - הנחיות חינוכיות, בטיחותיות וארגוניות

נבקש מרכזי/ות החינוך לכתוב בחוברת המלווה את המחשבות שלהם/ן על כל אחד מהמרכיבים

זמן:20 דקות | עזרים: מצגת? | נספחים : חוברת מלוה

חלק ד' – התבוננות ודיון בשאלה

כל משתתף/ת ימלא/תמלא את דף הסיכום בחוברת המלווה, הכולל:

* 3 עקרונות מרכזיים שינחו אותי בעיצוב תוכנית הקיץ
* 3 צעדים ראשונים בעיצוב התוכנית
* **מה אני צריכ/ה בכדי לעצב את תוכנית הקיץ אופן מיטבי?**

נסיים בסבב סיכום שבו כל משתתף/ת ישתף/תשתף תובנה מרכזית מהיחידה שתנחה אותו/ה בעיצוב התוכנית החינוכית לקיץ.

זמן: 10 דק| עזרים: אין | נספחים: חוברת מלווה